b'\n_START_ARTICLE_\nGunnar Paabo\n_START_PARAGRAPH_\nGunnar Paabo (15. juuni 1928 Tartu \xe2\x80\x93 14. aprill 2014 Washington) oli eesti ajakirjanik ja eesti aktivist USA-s._NEWLINE_Ta s\xc3\xbcndis aastal 1928 Tartus. Ta \xc3\xb5ppis Tartu Poeglaste G\xc3\xbcmnaasiumis. Aastal 1944 p\xc3\xb5genes koos perega Saksamaale. Aastal 1948 l\xc3\xb5petas ta Augsburgi Eesti G\xc3\xbcmnaasiumi. Aastal 1944 lahkus ta Saksamaalt USA-sse._NEWLINE_Aastatel 1951\xe2\x80\x931955 teenis ta USA lennuv\xc3\xa4es, ta v\xc3\xb5ttis osa Korea s\xc3\xb5jast. \xc3\x9clikoolis k\xc3\xa4is ta George Washingtoni \xc3\x9clikoolis, \xc3\xb5ppides majandust. Ta oli aastast 1956 Eesti \xc3\x9cli\xc3\xb5pilaste Seltsi liige, kuulus Baltimore-Washingtoni koondusesse, oli aastal 1958 koonduse abikirjatoimetaja._NEWLINE_Ta oli aastatel 1955\xe2\x80\x931968 Ameerika H\xc3\xa4\xc3\xa4le eestikeelsete saadete diktor ja toimetaja. Aastatel 1968\xe2\x80\x931987 oli ta saatejuhiks Ameerika H\xc3\xa4\xc3\xa4le Kaug-Ida osakonnas (alguses tegeles ta Indoneesiaga, hiljem Vietnamiga)._NEWLINE_Ta oli Washingtoni Eesti Seltsi asutajaliige ja pikaaegne esimees. Samuti oli ta Washingtoni Markuse koguduse asutajaliige ja liige (ning hiljem Baltimore ja Washingtoni koguduse liige).\n_START_SECTION_\nIsiklikku\n_START_PARAGRAPH_\nTema abikaasa oli Maya Paabo.'